དུད་འགྲོ་སྲོག་གཅོད་ཀྱི་སོ་ནམ་དང་ཚོང་ལས་འདི་ལུ་བརྟེན་ཏེ་ངན་སོང་གི་རྒྱུ་སྡིག་པ་བསམ་གྱིས་མི་ཁྱབ་པ་བསགས་ནི་ཨིནམ་ཀུན་གྱིས་མཁྱེན་ས་ཨིན།འདི་བཟུམ་མའི་དུད་འགྲོ་སེམས་ཅན་ལུ་བཟོད་མ་ཚུགས་པའི་སྡུག་བསྔལ་མྱོང་བཅུག་ནི་འདི་རྩ་བ་ལས་མ་རུང་བའི་ཁར་ལས་འགུལ་འདི་ཚུ་ལས་བརྟེན་ཏེ་མི་དགེ་བ་བཅུའི་དང་པོ་སྲོག་གཅོད་པ་སྤངས་ཏེ་དགེ་བ་བཅུའི་དང་པོ་སྲོག་སྐྱབས་འབད་དགོ་པའི་ལྟ་བ་འདི་ལས་འགལཝ་ཨིན་པས།དུད་འགྲོ་གི་ཚོང་འབྲེལ་འཐབ་ནི་འདི་སངས་རྒྱས་ཀྱིས་ལོག་པར་འཚོ་བ་ལྔ་གི་གྲངས་སུ་གསུངས་ཏེ་ཡོད་མི་འདི་ཡང་གཙོ་བོ་རང་དུད་འགྲོ་སེམས་ཅན་ཚུ་ལུ་བརྟེན་པའི་སོ་ནམ་ལས་བརྟེན་ཏེ་སྡིག་པ་དང་སྡུག་བསྔལ་བསམ་གྱིས་མི་ཁྱབ་པ་ཡོད་ནི་དེ་གིས་ཨིན།ལས་འགུལ་འདི་ཚུ་ལས་བརྟེན་ཏེ་མི་ཚུ་གིས་ཤ་ཁྲག་གི་ཟས་ལུ་ལོངས་སྤྱོད་ནི་ལུ་ཧེང་བཀལ་རང་རྒྱབ་སྣོན་དང་སེམས་ཤུགས་བསྐྱེད་བཅུག་ཞིནམ་ལས་སྡུག་བསྔལ་གྱི་རྒྱུ་སྡིག་པ་མི་དགེ་བ་བསགས་བཅུག་ནི་ཨིན་པས།